
   módosítására a nevelési-oktatási intéz-







   ményekben  alkalmazandó  élelmezési







   térítési díjak megállapításáról

Tisztelt Közgyűlés!
A gyermekek védelméről és a gyámügyi igazgatásról szóló 1997. évi XXXI. törvény tartalmazza a gyermekek napközbeni ellátása keretében biztosított gyermekétkeztetés szabályait.
A közoktatásról szóló 1993. évi LXXIX. tv. 115. § (3) bekezdése értelmében a gyermek, tanuló a nevelési - oktatási intézményben igénybe vett étkezésért jogszabályban meghatározottak szerint térítési díjat fizet.
A személyes gondoskodást nyújtó ellátások – köztük a gyermekétkeztetés – intézményi térítési díját a nevelési-oktatási intézmények fenntartója állapítja meg a gyermekek védelméről és a gyámügyi igazgatásról szóló 1997. évi XXXI. tv. 147. § (1) bekezdése értelmében. Az étkezési térítési díj megfizetésére a szülői felügyeleti joggal rendelkező szülő vagy más törvényes képviselő köteles. Az intézményi étkezési térítési díj alapja az élelmezés nyersanyagköltségének egy ellátottra jutó napi összege. Az intézményvezető a napi összeg általános forgalmi adóval növelt összegének és az igénybevett étkezések számának, valamint a normatív kedvezményeknek a figyelembe vételével állapítja meg az étkezési térítési díjat.
A Gyermekvédelmi törvény 148. §-ának (5) bekezdése sorolja fel a gyermekétkeztetés normatív kedvezményeit, melyek az alábbiak:
(5) a)
a bölcsődés, az óvodás, az 1-4. évfolyamon nappali rendszerű iskolai oktatásban részt vevő és rendszeres gyermekvédelmi kedvezményben részesülő gyermek után az intézményi térítési díj 100 %-át,

     b)
az a) pont alá nem tartozó, rendszeres gyermekvédelmi kedvezményben részesülő gyermek és tanuló után az intézményi térítési díj 50 %-át,

     c)
három-vagy többgyermekes családoknál gyermekenként az intézményi térítési díj 50 %-át,

     d)
tartósan beteg vagy fogyatékos gyermek, tanuló után az intézményi térítési díj 50 %-át,

     e)
a kollégiumi, externátusi ellátásban részesülő gyermek és tanuló után az intézményi térítési díj 30 %-át

kedvezményként kell biztosítani (az  a) – e) pont a továbbiakban együtt: normatív kedvezmény).

A normatív kedvezmény csak egy jogcímen vehető igénybe és a tanuló után a nappali rendszerű oktatásban való részvétel befejezéséig kell biztosítani.

Budapest Főváros Közgyűlése évente módosította a fenntartásában működő nevelési-oktatási intézményekben alkalmazandó étkezési térítési díjakról szóló 5/1997. (II. 14.) Főv. Kgy. rendeletét, melyre az élelmiszerárak folyamatos emelkedése miatt volt szükség.

A 2007. évre vonatkozóan a fogyasztói árindex 6,2 %-os emelkedése várható.
A jelzett áremelkedések miatt 2007. évre is szükséges módosítani a nevelési-oktatási intézményekben az étkezési térítési díjakat.
Javasoljuk, hogy 6,2 %-kal emelkedjenek 2007. évre az intézményi étkezési térítési díjak.

Kérem a Tisztelt Közgyűlést, hogy az előterjesztést megtárgyalni és a rendeletet megalkotni szíveskedjen.

D Ö N T É S I   J A V A S L A T
A Fővárosi Közgyűlés
megalkotja a ................../2006. (........) számú önkormányzati rendeletét a Fővárosi Önkormányzat által fenntartott nevelési-oktatási intézményekben alkalmazandó étkezési térítési díjakról szóló 5/1997. (II.14.) Főv. Kgy. rendelet módosításáról a melléklet szerinti tartalommal.

A döntési javaslat elfogadásához minősített szótöbbség szükséges.

Budapest, 2006. december

